title: 2004 m. balandžio 29 d. Europos Parlamento ir Tarybos direktyva 2004/52/EB dėl elektroninių kelių rinkliavos sistemų sąveikumo Bendrijoje

text:
Svarbus teisinis pranešimas

|

32004L0052

Oficialusis leidinys L 166 , 30/04/2004 p. 0124 - 0143

		Europos Parlamento ir Tarybos direktyva 2004/52/EB2004 m. balandžio 29 d.dėl elektroninių kelių rinkliavos sistemų sąveikumo BendrijojeEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 7 straipsnio 1 dalį,atsižvelgdami į Komisijos pasiūlymą,atsižvelgdami į Europos ekonomikos ir socialinių reikalų komiteto nuomonę [1],atsižvelgdami į Regionų komiteto nuomonę [2],laikydamiesi Sutarties 251 straipsnyje nustatytos tvarkos [3],Kadangi:(1) Savo 1997 m. birželio 17 d. rezoliucija dėl kelių transporto telematikos, visų pirma dėl elektroninio rinkliavos surinkimo (ERS), plėtros [4] Taryba pakvietė Komisiją ir valstybes nares parengti ERS sistemų sujungimo strategiją, kad būtų pasiektas reikiamas sąveikumo lygis Europoje. Pirmasis šios strategijos etapas buvo Komisijos komunikatas dėl elektroninių rinkliavos surinkimo sistemų Europoje.(2) Dauguma valstybių narių, kurios įdiegė elektronines rinkliavos sistemas, skirtas finansuoti kelių infrastruktūros išlaidas arba rinkti kelių naudojimo rinkliavą (toliau – elektroninės rinkliavos sistemos), naudoja trumpojo nuotolio mikrobangų technologiją ir maždaug 5,8 GHz dažnį, tačiau šios sistemos nėra visiškai suderinamos. Po to, kai 1997 m. buvo patvirtinti išankstiniai techniniai standartai, Europos standartizacijos komiteto (CEN) mikrobangų technologijos srityje atlikto darbo rezultatas – 2003 m. sausį parengti techniniai standartai, užtikrinantys 5,8 GHz dažnio mikrobangų elektroninių rinkliavos sistemų suderinamumą. Tačiau šie išankstiniai standartai neaprėpia visų Bendrijoje veikiančių skirtųjų trumpojo nuotolio ryšių (DSRC) 5,8 GHz dažnio sistemų ir apima du variantus, kurie nėra visiškai suderinami. Jie yra pagrįsti atvirųjų sistemų tarpusavio ryšio modeliu, Tarptautinės standartizacijos organizacijos nustatytu ryšiui tarp kompiuterių sistemų.(3) Nepaisant to, įrangos gamintojai ir infrastruktūros valdytojai susitarė Bendrijoje kurti sąveikius produktus, paremtus esamomis DSRC 5,8 GHz dažnio sistemomis. Įranga, kuri turės būti pateikta vartotojams, taip pat turėtų gebėti sąveikauti su technologijomis, kurios gali būti naudojamos tik naujose elektroninėse rinkliavos sistemose, kurios bus įdiegtos Bendrijoje po 2007 m. sausio 1 d., būtent palydovinė padėties nustatymo sistema, mobiliojo ryšio technologija naudojanti GSM-GPRS standartą ir 5,8 GHz dažnio mikrobangų technologija.(4) Svarbiausia, kad standartizavimo darbas būtų pabaigtas kiek įmanoma greičiau, kad būtų nustatyti techniniai standartai, užtikrinantys techninį suderinamumą tarp 5,8 GHz dažnio mikrobangų technologija pagrįstų elektroninių rinkliavos sistemų ir palydovinių padėties nustatymo bei mobiliojo ryšio technologijų, kad būtų išvengta tolesnės rinkos fragmentacijos.(5) Būtina numatyti visuotinį elektroninių rinkliavos sistemų įdiegimą valstybėse narėse ir kaimyninėse šalyse ir kyla poreikis turėti sąveikias sistemas, pritaikytas būsimai kelių apmokestinimo politikos Bendrijos lygiu plėtrai ir būsimai technikos plėtrai.(6) Elektroninės rinkliavos sistemos turėtų būti sąveikios ir pagrįstos atvirais ir viešais standartais, be diskriminavimo prieinamais visiems sistemų tiekėjams.(7) Diegiant naujas elektronines rinkliavos sistemas turi būti suteikiama pakankamai įrangos, siekiant išvengti suinteresuotų įmonių diskriminacijos.(8) Visų pirma, dėl jų didelio lankstumo ir universalumo, naujų palydovinio padėties nustatymo (GNSS) ir mobiliojo ryšio (GSM/GPRS) technologijų pritaikymas elektroninėms rinkliavos sistemoms gali pasitarnauti naujos kelių apmokestinimo politikos, planuojamos Bendrijos ir valstybių narių lygiu, reikalavimams. Šios technologijos leidžia be brangių investicijų į infrastruktūrą skaičiuoti konkrečios kategorijos keliais nuvažiuotų kilometrų skaičių. Jos taip pat atveria galimybes papildomoms naujoms keliautojams teikiamoms saugos ir informacijos paslaugoms, tokioms kaip automatinis pavojaus signalas, kurį siunčia avariją patyrusi transporto priemonė, nurodantis jos padėtį, ir informacija realiuoju laiku apie eismo sąlygas, intensyvumą ir kelionės trukmę. Kalbant apie palydovinį padėties nustatymą, 2002 m. Bendrijos pradėtas Galileo projektas skirtas nuo 2008 m. teikti aukštesnės kokybės informacijos paslaugas nei teikia dabartinės palydovinės navigacijos sistemos ir kurios yra optimalios kelių telematikos paslaugoms. Europos geostacionariojo tinklo tarnybos (EGNOS) pirminė sistema jau veiks 2004 m., suteikdama panašias galimybes. Vis dėlto, šios naujoviškos sistemos gali sukelti problemų dėl tikrinimų patikimumo ir sukčiavimo prevencijos. Tačiau, atsižvelgiant į pirmiau nurodytus žymius privalumus, palydovinio padėties nustatymo ir mobiliojo ryšio technologijų taikymas iš principo rekomenduojamas diegiant naujas elektronines rinkliavos sistemas.(9) Jau naudojamų ir planuojamų ateinančiais metais elektroninių rinkliavos sistemų technologijų (daugiausia 5,8 GHz dažnio mikrobangų, palydovinio padėties nustatymo ir mobiliojo ryšio) ir valstybių narių bei kaimyninių šalių įvestų specifikacijų jų elektroninėms rinkliavos sistemoms plitimas gali pakenkti tiek sklandžiam vidaus rinkos funkcionavimui, tiek transporto politikos tikslams. Dėl tokios padėties gali paplisti nesuderinami ir brangūs elektroniniai blokai krovininių sunkvežimių kabinose, o vairuotojai gali daryti klaidas juos naudodami, pavyzdžiui, netyčia išvengti mokesčių mokėjimo. Toks plitimas nepriimtinas transporto priemonių naudotojams ir gamintojams dėl sąnaudų, saugos ir teisinių priežasčių.(10) Dirbtinės kliūtys vidaus rinkos funkcionavimui turi būti pašalintos, nors kartu valstybėms narėms ir Bendrijai vis dar leidžiama įgyvendinti įvairias kelių apmokestinimo strategijas visų tipų transporto priemonėms vietiniu, nacionaliniu ar tarptautiniu lygiu. Transporto priemonėse montuojama įranga turėtų leisti tokią kelių apmokestinimo politiką įgyvendinti laikantis valstybių narių piliečių nediskriminavimo principų. Todėl kiek galima greičiau reikia užtikrinti elektroninių rinkliavos sistemų sąveikumą Bendrijos lygiu.(11) Vairuotojai yra teisėtai susirūpinę kelių infrastruktūros paslaugų gerėjimu, visų pirma saugos prasme, taip pat žymiu spūsčių sumažėjimu ties rinkliavos surinkimo vietomis, ypač dienomis, kai transporto srautas yra labai didelis, ir tam tikrose itin perpildytose kelių tinklo vietose. Europos elektroninės rinkliavos paslaugos apibrėžimas turi spręsti šias problemas. Be to, reikia užtikrinti, kad numatomos technologijos ir komponentai, kiek techniškai įmanoma, galėtų būti suderinami su kitais transporto priemonių komponentais, visų pirma elektroniniu tachografu ir avarinio iškvietimo galimybėmis. Vėlesniu etapu neturėtų būti išskiriamos tarpmodalinės sistemos.(12) Galimybė pasinaudoti kitais, būsimais pritaikymais, be rinkliavos rinkimo, turėtų būti užtikrinta sumontuojant atitinkamą įrangą.(13) Europos elektroninės rinkliavos paslauga turėtų teikti sąveikumą techniniu, sutarčių ir procedūrų lygiu, aprėpdama:a) atskirą sutartį tarp klientų ir paslaugą siūlančių operatorių, laikantis sutarčių taisyklių rinkinio, leidžiančio visiems operatoriams ir (arba) paslaugos teikėjams teikti paslaugą, suteikiant prieigą prie viso tinklo;b) techninių standartų ir reikalavimų, leidžiančių pramonei teikti būtiną įrangą paslaugai teikti, rinkinį.(14) Sutartinis sąveikumas suteikia žymaus palengvinimo kai kuriems kelių naudotojams ir žymaus administravimo išlaidų sutaupymo komerciniams kelių naudotojams galimybę.(15) Elektroninės rinkliavos sistemos žymiai mažina avarijų pavojų, taip didindamos saugą keliuose, mažina grynųjų pinigų operacijų skaičių ir rinkliavos surinkimo vietų spūstis, ypač dienomis, kai transporto srautas yra labai didelis,. Jos taip pat mažina neigiamą poveikį aplinkai dėl laukimo ir transporto priemonių užvedinėjimo bei spūsčių, taip pat ir kenkimą aplinkai dėl naujų rinkliavos rinkimo užtvarų įrengimo ar esamų rinkliavos rinkimo punktų plėtros.(16) 2010 m. Europos transporto politikos Baltojoje knygoje pateikiami kelių eismo saugos ir sklandumo tikslai. Sąveikios intelektualios transporto paslaugos ir sistemos yra pagrindinė priemonės šiems tikslams pasiekti.(17) Įvedus elektronines rinkliavos sistemas taps būtina apdoroti asmens duomenis. Toks apdorojimas turi būti atliekamas laikantis Bendrijos taisyklių, kaip nustatyta inter alia 1995 m. spalio 24 d. Europos Parlamento ir Tarybos direktyvoje 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo [5] ir 2002 m. liepos 12 d. Europos Parlamento ir Tarybos direktyvoje 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje [6]. Asmens duomenų apsaugos teisė aiškiai pripažįstama Europos Sąjungos Pagrindinių teisių chartijos 8 straipsnyje.(18) Automatiškai nuskaityti rinkliavų mokesčius iš banko sąskaitų arba kredito/debeto kortelių sąskaitų, kurios yra bet kur Bendrijoje ir už jos ribų, galima tik nustačius visiškai veiksmingą Bendrijos mokėjimų zoną su nediskriminaciniais paslaugų mokesčiais.(19) Elektroninio rinkliavos surinkimo sistemos, kurios diegiamos valstybėse narėse, turėtų atitikti tokius pagrindinius kriterijus: sistemą turėtų būti galima iš dalies pakeisti, pritaikant būsimų technologinių ir sisteminių patobulinimų įdiegimui, išvengiant brangaus senesnių modelių ir metodų dubliavimo, jų įdiegimo išlaidos komerciniams ir privatiems kelių naudotojams turėtų būti nežymios palyginti su nauda jiems patiems ir visuomenei bendrai, o jas diegiant bet kurioje valstybėje narėje jokiais atžvilgiais neturėtų būti diskriminuojami vietiniai kelių naudotojai ir kelių naudotojai iš kitų valstybių.(20) Kadangi šios direktyvos tikslų, visų pirma – elektroninės rinkliavos sistemų sąveikumo vidaus rinkoje ir Europos elektroninės rinkliavos paslaugos, aprėpiančios visą Bendrijos kelių tinklą, kuriame taikoma rinkliava, įdiegimo, valstybės narės negali deramai pasiekti, ir kadangi, dėl jų europinio masto, tų tikslų būtų geriau siekti Bendrijos lygmeniu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytiems tikslams pasiekti.(21) Turėtų būti numatyta įtraukti suinteresuotas šalis (tokias kaip rinkliavos surinkimo paslaugos operatorius, infrastruktūros vadovus, elektronikos ir motorinių transporto priemonių pramonės šakas ir vartotojus) į Komisijos konsultacijas dėl techninių ir sutartinių Europos elektroninės rinkliavos paslaugos sukūrimo aspektų. Kai reikia, Komisija taip pat turėtų konsultuoti nevyriausybines organizacijas, veikiančias privatumo apsaugos, saugos keliuose ir aplinkosaugos srityse.(22) Europinos elektroninei rinkliavos paslaugai įdiegti iš pradžių būtina nustatyti gaires, kurias turės išdėstyti šia direktyva įsteigiamas Elektroninės rinkliavos komitetas.(23) Ši direktyva nevaržo valstybių narių laisvės nustatyti kelių infrastruktūros apmokestinimo taisyklių.(24) Šiai direktyvai įgyvendinti būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [7],PRIĖMĖ ŠIĄ DIREKTYVĄ:1 straipsnisTikslas ir taikymo sritis1. Ši direktyva nustato reikalavimus, būtinus užtikrinti elektroninių kelių rinkliavos sistemų suderinamumą Bendrijoje. Ji taikoma visų tipų kelių rinkliavos surinkimui elektroniniu būdu visame Bendrijos kelių tinkle, miestų ir tarpmiestiniuose, greitkeliuose, pagrindiniuose ir šalutiniuose keliuose ir įvairiose konstrukcijose, tokiose kaip tuneliai, ant tiltų ir keltuose.2. Ši direktyva netaikoma:a) kelių rinkliavos sistemoms, kurios neturi elektroninės rinkliavos surinkimo priemonių;b) elektroninėms kelių rinkliavos sistemoms, kurioms nebūtina įrengti įrangą transporto priemonėse;c) mažoms, griežtai vietinėms kelių rinkliavos sistemoms, kurioms šios direktyvos reikalavimų laikymosi sąnaudos būtų per didelės, lyginant su nauda.3. Šio straipsnio 1 dalies a punkte nustatytiems tikslams pasiekti turi būti sukurta Europos elektroninė rinkliavos paslauga. Ši paslauga, kuri yra papildanti valstybių narių nacionalines elektronines rinkliavos paslaugas, turi užtikrinti jau įdiegtų valstybėse narėse elektroninės rinkliavos sistemų ir numatomų įdiegti ateityje pagal šią direktyvą sistemų saveikumą vartotojams Bendrijoje.2 straipsnisTechnologiniai sprendimai1. Visose naujose elektroninėse rinkliavos sistemose, pradėtose eksploatuoti 2007 m. sausio 1 d. arba vėliau, elektroninėms rinkliavos operacijoms atlikti turi būti taikoma viena ar daugiau tokių technologijų:a) palydovinio padėties nustatymo;b) mobiliojo ryšio, taikant GSM-GPRS standartą (žymuo GSM TS 03.60/23 060);c) 5,8 GHz dažnio mikrobangų technologija.2. Europos elektroninės rinkliavos paslauga turi būti pradėta eksploatuoti pagal 3 straipsnio 1 dalį. Operatoriai turi suteikti suinteresuotiems naudotojams transporto priemonėse montuojamą įrangą, kuri tinkama naudoti su visomis elektroninėmis rinkliavos sistemomis naudojamomis valstybėse narėse, kuriose naudojama šio straipsnio 1 dalyje nurodyta technologija, ir kuri tinkama naudoti visų tipų transporto priemonėse, pagal 3 straipsnio 4 dalyje nurodytą tvarkaraštį. Ši įranga turi būti bent sąveiki ir gebanti sąveikauti su visomis valstybėse narėse veikiančiomis sistemomis, kuriose naudojama šio straipsnio 1 dalyje nurodyta technologija. Išsamias nuostatas šiuo klausimu, įskaitant nuostatas dėl transporto priemonėse montuojamos įrangos, atitinkančios suinteresuotų naudotojų poreikius, suteikimą, nustato 5 straipsnio 1 dalyje nurodytas komitetas.3. Rekomenduojama, kad naujos elektroninės rinkliavos sistemos, pradedamos eksploatuoti priėmus šią direktyvą, naudotų palydovinę padėties nustatymo ir mobiliojo ryšio technologijas, išvardytas šio straipsnio 1 dalyje. Dėl galimo perėjimo nuo kitas technologijas naudojančių sistemų prie minėtas technologijas naudojančių sistemų Komisija, kartu su 5 straipsnio 1 dalyje nurodytu komitetu, parengs ataskaitą iki 2009 m. gruodžio 31 d. Šioje ataskaitoje turi būti kiekvienos iš šio straipsnio 1 dalyje nurodytų technologijų naudojimo studija ir naudingumo analizė. Jei reikia, Komisija kartu su ataskaita pateiks pasiūlymą Europos Parlamentui ir Tarybai dėl perėjimo strategijos.4. Nepažeidžiant šio straipsnio 1 dalies, transporto priemonėse montuojama įranga gali būti tinkama ir kitoms technologijoms, jei dėl to papildomai neapkraunami naudotojai ar neatsiranda diskriminacija tarp jų. Kai taikytina, transporto priemonėse montuojama įranga gali būti susieta su transporto priemonės elektroniniu tachografu.5. Jei valstybės narės turi rinkliavos sistemas, jos imasi būtinų priemonių, kad būtų daugiau naudojamasi elektroninėmis rinkliavos sistemomis. Jos stengiasi užtikrinti, kad ne vėliau kaip iki 2007 m. sausio 1 d. ne mažiau kaip 50 % eismo srauto kiekviename rinkliavos punkte galėtų naudotis elektroninėmis rinkliavos sistemomis. Transporto juostos, naudojamos elektroniniam rinkliavos surinkimui taip pat gali būti naudojamos rinkti rinkliavą kitomis priemonėmis, reikiamai atsižvelgus į saugą.6. Esamų rinkliavos technologijų sąveikumo darbai, kurių imamasi siejant su Europos elektronine rinkliavos paslauga, turi užtikrinti visišką tų technologijų suderinamumą ir susiejamumą su šio straipsnio 1 dalyje nurodytomis technologijomis ir jų įranga.7. Valstybės narės užtikrina, kad asmens duomenų, reikalingų Europos elektroninei rinkliavos paslaugai veikti, apdorojimas vyktų laikantis Bendrijos taisyklių, saugančių asmenų laisves ir pagrindines teises, įskaitant jų privatumą, ir kad visų pirma būtų laikomasi Direktyvų 95/46/EB ir 2002/58/EB nuostatų.3 straipsnisEuropos elektroninės rinkliavos paslaugos įdiegimas1. Įdiegiama Europos elektroninės rinkliavos paslauga, kuri aprėpia visus Bendrijos kelių tinklus, kuriuose rinkliava arba naudojimosi keliais mokesčiai renkami elektroniniu būdu. Šią elektroninę rinkliavos paslaugą reglamentuoja sutartinių taisyklių rinkinys, leidžiantis visiems operatoriams ir (arba) paslaugos teikėjams teikti paslaugas, techninių standartų bei reikalavimų rinkinys ir viena užsakomoji sutartis tarp klientų ir paslaugą teikiančių operatorių ir (arba) paslaugos teikėjų. Tokia sutartis turi leisti naudotis paslauga visame tinkle ir ją užsisakyti turi būti įmanoma iš bet kurios tinklo dalies operatoriaus ir (arba) paslaugos teikėjo.2. Europos elektroninės rinkliavos paslauga yra nepriklausoma nuo valstybių narių priimamų pagrindinių sprendimų dėl konkrečių transporto priemonių tipų mokesčių, jų dydžio ir tokių mokesčių rinkimo tikslo. Ji siejama tik su rinkliavų ar mokesčių surinkimo metodu. Paslauga turi leisti sudaryti sutartis neatsižvelgiant į transporto priemonės registracijos vietą, sutarties šalių pilietybės ir zonos ar punkto kelių tinkle, už kuriuos imama rinkliava.3. Sistema turi leisti plėtotis tarpmodališkumui, nesukuriant kliūčių kitoms transporto rūšims.4. Jei valstybės narės turi nacionalines elektroninio rinkliavos surinkimo sistemas, jos užtikrina, kad operatoriai ir (arba) paslaugos teikėjai siūlytų Europos elektroninę rinkliavos paslaugą savo klientams pagal tokį tvarkaraštį:a) visoms didesnės kaip 3,5 t masės transporto priemonėms ir visoms transporto priemonėms, kuriose leidžiama vežti daugiau kaip devynis keleivius (vairuotojas + 8 keleiviai) – ne vėliau kaip per trejus metus po sprendimų dėl Europos elektroninės rinkliavos paslaugos apibrėžimo, kaip nurodyta 4 straipsnio 4 dalyje, priėmimo;b) visų kitų tipų transporto priemonėms – ne vėliau kaip per penkerius metus po sprendimų dėl Europos elektroninės rinkliavos paslaugos apibrėžimo, kaip nurodyta 4 straipsnio 4 dalyje, priėmimo.4 straipsnisEuropos elektroninės rinkliavos paslaugos savybės1. Europos elektroninės rinkliavos paslauga grindžiama šios direktyvos priede išvardytais aspektais.2. Kai taikytina, šis priedas 5 straipsnio 2 dalyje nustatyta tvarka gali būti pataisytas dėl techninių sumetimų.3. Europos elektroninės rinkliavos paslauga pritaiko 2 straipsnyje nurodytus techninius sprendimus naudojant viešai prieinamas specifikacijas.4. Sprendimus dėl Europos elektroninės rinkliavos paslaugos apibrėžimo Komisija 5 straipsnio 2 dalyje nustatyta tvarka priima iki 2006 m. liepos 1 d. Tokie sprendimai priimami tik tuomet, jei yra visos sąlygos, įvertinamos atitinkamomis studijomis, kad sąveikumas veiktų visais požiūriais, įskaitant techninius, teisinius ir komercinius aspektus.5. Jei šio straipsnio 4 dalyje nurodyti sprendimai nepriimami iki 2006 m. liepos 1 d., Komisija 5 straipsnio 2 dalyje nustatyta tvarka nustato naują datą, iki kurios sprendimai turi būti priimti.6. Techninius sprendimus, susijusius su europinės elektroninės rinkliavos paslaugos realizavimu, Komisija priima 5 straipsnio 2 dalyje nustatyta tvarka.7. 1998 m. birželio 22 d. Europos Parlamento ir Tarybos direktyva 98/34/EB, nustatančia informacijos apie techninius standartus ir reglamentus teikimo tvarką [8], nustatyta tvarka Komisija prašo atitinkamų standartizacijos institucijų, visų pirma CEN, imtis visų reikiamų priemonių patvirtinti standartus, taikytinus elektroninėms rinkliavos sistemoms, atsižvelgiant į 2 straipsnio 1 dalyje išvardytas technologijas.8. Europos elektroninės rinkliavos paslaugos įranga turi atitikti visų pirma 1999 m. kovo 9 d. Europos Parlamento ir Tarybos direktyvos 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo [9] ir 1989 m. gegužės 3 d. Tarybos Direktyvos 89/336/EEB dėl valstybių narių įstatymų, susijusių su elektromagnetiniu suderinamumu, suderinimo [10] reikalavimus.5 straipsnisKomiteto darbo tvarka1. Komisijai padeda Elektroninės rinkliavos komitetas (toliau – Komitetas).2. Darant nuorodą į šią dalį, taikomi Sprendimo 1999/468/EB 5 ir 7 straipsniai, atsižvelgiant į minėto sprendimo 8 straipsnį.Sprendimo 1999/468/EB 5 straipsnio 6 dalyje nustatytas laikotarpis – trys mėnesiai.3. Komitetas patvirtina savo darbo tvarkos taisykles.6 straipsnisĮgyvendinimasValstybės narės priima įstatymus ir kitus teisės aktus, kurie, įsigalioję iki 2005 m. lapkričio 20 d., įgyvendina šią direktyvą. Jos nedelsdamos pateikia Komisijai tų nuostatų tekstus ir jų koreliacijos su šia direktyva lentelę.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.7 straipsnisĮsigaliojimasŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.8 straipsnisAdresataiŠi direktyva skirta valstybėms narėms.Priimta Briuselyje, 2004 m. balandžio 29 d.Europos Parlamento varduPirmininkasP. CoxTarybos varduPirmininkasM. McDowell[1] OL C 32, 2004 2 5, p. 36.[2] OL C 73, 2004 3 23, p. 54.[3] 2003 m. gruodžio 18 d. Europos Parlamento nuomonė (dar nepaskelbta Oficialiajame leidinyje), 2004 m. kovo 22 d. Tarybos bendroji pozicija (OL C 95 E, 2004 4 20, p. 53) ir 2004 m. balandžio 20 d. Europos Parlamento pozicija.[4] OL C 194, 1997 6 25, p. 5.[5] OL L 281, 1995 11 23, p. 31. Direktyva su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).[6] OL L 201, 2002 7 31, p. 37.[7] OL L 184, 1999 7 17, p. 23.[8] OL L 204, 1998 7 21, p. 37. Direktyva su paskutiniais pakeitimais, padarytais 2003 m. Stojimo aktu.[9] OL L 91, 1999 4 7, p. 10. Direktyva su pakeitimais, padarytais Reglamentu (EB) Nr. 1882/2003.[10] OL L 139, 1989 5 23, p. 19. Direktyva su paskutiniais pakeitimais, padarytais Direktyva 93/68/EEB (OL L 220, 1993 8 30, p. 1).--------------------------------------------------PRIEDASAspektai, būtini Europos elektroninei rinkliavos paslaugai apibrėžti ir įdiegtiToliau išvardyti aspektai būtini šia direktyva numatytai Europos elektroninei rinkliavos paslaugai apibrėžti ir įdiegti. Šie aspektai skirstomi į techninius, procedūrinius ir teisinius:Techniniai aspektai:a) paslaugos teikimo tvarka: užsakymas, naudojimosi instrukcijos, transporto priemonėse montuojamos įrangos įrengimas, operacijų rinkliavos punktuose arba tęstinio apmokestinimo apdorojimas, operacijos duomenų atgavimo sugedus ar sutrikus įrangai tvarka, kontrolės sistemos, reikiamų sumų sąskaitų išdavimas ir pinigų surinkimas, aptarnavimas po įsigijimo, pagalba klientams, klientams siūlomos paslaugos lygio nustatymas; nustatant tokią veikimo tvarką atsižvelgiama į esamą valstybėse narėse tvarką;b) paslaugos funkcinės specifikacijos: transporto priemonėse montuojamos įrangos ir antžeminės įrangos funkcijų aprašymas;c) paslaugą palaikančios antžeminės įrangos ir transporto priemonėse montuojamos įrangos techninės specifikacijos ir standartai, sertifikavimo tvarka ir apribojimai, kurių reikia paisyti;d) įdiegimo ir priežiūros darbai, įtraukiant standartizacijos institucijas, ir bet kokie taikomų standartų ar išankstinių standartų techniniai papildymai, siekiant užtikrinti sąveikumą;e) transporto priemonėse montuojamos įrangos įrengimo specifikacijos;f) operaciniai modeliai: tikslus operacijų algoritmų apibrėžimas kiekvieno tipo rinkliavai (rinkliava nustatytuose punktuose arba tęstinis apmokestinimas) ir duomenų, kuriais keičiasi transporto priemonėse montuojama įranga ir antžeminė įranga bei duomenų formatų apibrėžimas;g) transporto priemonėse montuojamos įrangos prieinamumo nuostatos visų suinteresuotų naudotojų poreikiams patenkinti.Procedūriniai aspektai:h) transporto priemonėse montuojamos įrangos, pakelės įrangos techninio veikimo ir įrangos instaliavimo būdo tikrinimo tvarka;i) transporto priemonių klasifikavimo parametrai: techninių parametrų Bendrijos sąrašo, iš kurio kiekviena valstybė narė pasirinks tuos, kuriuos ji pageidauja taikyti savo apmokestinimo politikoje, tvirtinimas. Parametrai nusakys transporto priemonės fizines, variklio ir aplinkosaugines charakteristikas. Transporto priemonių klasių apibrėžimas pagal tuos parametrus paliekama valstybių narių nuožiūrai;j) ypatingų atvejų, tokių kaip bet kokio tipo gedimas, nagrinėjimo procedūrų įdiegimas. Tai susiję visų pirma su atvejais, kai kelių rinkliavos operatoriai ir klientas yra iš skirtingų valstybių.Teisiniai aspektai:k) pasirinktų techninių sprendimų patvirtinimas pagal Bendrijos taisykles, kuriomis saugomos asmenų laisvės ir pagrindinės teisės, įskaitant jų privatumą. Visų pirma bus būtina užtikrinti Direktyvų 95/46/EB ir 2002/58/EB laikymąsi;l) nediskriminacinių bendrųjų taisyklių ir būtiniausiųjų reikalavimų, kurių turi laikytis galimi paslaugos teikėjai teikdami paslaugą, nustatymas;m) su elektronine kelių rinkliava susijusių vykdymo priežiūros taisyklių suderinimo galimybės įvertinimas;n) tarpusavio supratimo memorandumas tarp kelių rinkliavos operatorių, leidžiantis įgyvendinti Europos elektroninę rinkliavos paslaugą, įskaitant ginčų sprendimo tvarką.--------------------------------------------------


title: 2006 m. sausio 23 d.  Komisijos direktyva 2006/8/EB, iš dalies keičianti Europos Parlamento ir Tarybos direktyvos 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo II, III ir V priedus, siekiant juos suderinti su technine pažanga   (Tekstas svarbus EEE)

text:
24.1.2006

               LT

               Europos Sąjungos oficialusis leidinys

               L 19/12

         KOMISIJOS DIREKTYVA 2006/8/EB
   2006 m. sausio 23 d.
   iš dalies keičianti Europos Parlamento ir Tarybos direktyvos 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo II, III ir V priedus, siekiant juos suderinti su technine pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 31 d. Europos Parlamento ir Tarybos direktyvą 1999/45/EB dėl pavojingų preparatų klasifikavimą, pakavimą ir ženklinimą reglamentuojančių valstybių narių įstatymų ir kitų teisės aktų nuostatų derinimo (1), ypač į jos 20 straipsnio 1 pastraipą,
   kadangi:

               (1)

               Preparatai, kurių sudėtyje yra daugiau nei viena medžiaga, 1967 m. birželio 27 d. Tarybos direktyvos 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (2) I priede klasifikuojama kaip kancerogeninė, mutageninė ir (arba) toksiška reprodukcijai, šiuo metu turi būti ženklinami rizikos frazėmis (R frazėmis), kad būtų nurodyta klasifikacija į 1 arba 2 kategoriją ir 3 kategoriją. Tačiau nurodant abejas R frazes yra pateikiama prieštaringa informacija. Todėl preparatai turėtų būti klasifikuojami ir ženklinami tik aukštesne pavojingumo kategorija.

               (2)

               Labai toksiškų vandens aplinkai medžiagų (klasifikuojamų kaip N), kurioms priskiriamos R frazės R50 arba R50/53, atveju specifinės koncentracijos ribos šiuo metu yra taikomos medžiagoms, išvardytoms Direktyvos 67/548/EEB I priede, kad būtų deramai įvertintas pavojus. Taikant šią priemonę yra skirtingai vertinami preparatai, turintys Direktyvos 67/548/EEB I priede išvardytų medžiagų, kurioms taikomos specifinės koncentracijos ribos, ir preparatai, turintys medžiagų, kurios dar nėra įtrauktos į I priedą, tačiau yra laikinai klasifikuojamos ir ženklinamos pagal Direktyvos 67/548/EEB 6 straipsnį, ir kurioms netaikomos specifinės koncentracijos ribos. Todėl yra būtina užtikrinti, kad visiems preparatams, kurių sudėtyje yra labai toksiškų vandens aplinkai medžiagų, bus taikomos vienodos specifinės koncentracijos ribos.

               (3)

               2001 m. rugpjūčio 6 d. Komisija priėmė Direktyvą 2001/59/EB (3), prie techninės pažangos pritaikančią Direktyvą 67/548/EEB. Direktyvoje 2001/59/EB buvo peržiūrėti Direktyvos 67/548/EEB VI priedo ozono sluoksnį ardančių medžiagų klasifikacijos ir ženklinimo kriterijai. Peržiūrėtame III priede dabar tik nurodoma, kad kartu su R fraze R59 yra naudojamas simbolis N.

               (4)

               Direktyvos 1999/45/EB V priede naudojama pakuotės ir ženklinimo reikalavimus apibūdinanti terminologija yra nenuosekli. Todėl reikėtų iš dalies pakeisti Direktyvos 1999/45/EB V priede naudojamas formuluotes, siekiant jas patikslinti.

               (5)

               Todėl reikėtų iš dalies pakeisti Direktyvos 1999/45/EB II, III ir V priedus.

               (6)

               Šioje direktyvoje numatytos priemonės atitinka pagal Direktyvos 1999/45/EB 20 straipsnį įsteigto Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 1999/45/EB II, III ir V priedai yra iš dalies keičiami pagal šios direktyvos priedą.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2007 m. kovo 1 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2006 m. sausio 23 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 200, 1999 7 30, p. 1. Direktyva su paskutiniais pakeitimais, padarytais Tarybos direktyva 2004/66/EB (OL L 168, 2004 5 1, p. 35).

      (2)  OL 196, 1967 8 16, p. 1. Direktyva su paskutiniais pakeitimais, padarytais Komisijos direktyva 2004/73/EB (OL L 152, 2004 4 30, p. 1).

      (3)  OL L 225, 2001 8 21, p. 1.

      PRIEDAS
      Direktyva 1999/45/EB iš dalies keičiama taip:

                  1)

                  II priedas iš dalies keičiamas taip:

                              a)

                              VI lentelė pakeičiama taip:
                              „VI   lentelė

                                          Medžiagos klasifikacija

                                          Preparato klasifikacija

                                          1 ir 2 kategorijos

                                          3 kategorija

                                          1 arba 2 kategorijos kancerogeninės medžiagos ir R45 arba R49

                                          Koncentracija ≥ 0,1 % kancerogeninis R45, R49 privalomos atitinkamais atvejais

                                          3 kategorijos kancerogeninės medžiagos ir R40

                                          Koncentracija ≥ 1 % kancerogeninis R40 privaloma (išskyrus kai jau priskirta R45
                                              (1))

                                          1 arba 2 kategorijos mutageninės medžiagos ir R46

                                          Koncentracija ≥ 0,1 % mutageninis R46 privaloma

                                          3 kategorijos mutageninės medžiagos ir R68

                                          Koncentracija ≥ 1 % mutageninis R68 privaloma (išskyrus kai jau priskirta R46)

                                          1 arba 2 kategorijos „toksiškos reprodukcijai“ medžiagos ir R60 (vaisingumas)

                                          Koncentracija ≥ 0,5 % toksiškos reprodukcijai R60 privaloma

                                          3 kategorijos „toksiškos reprodukcijai“ medžiagos ir R62 (vaisingumas)

                                          Koncentracija ≥ 5 % toksiškos reprodukcijai (vaisingumas) R62 privaloma (išskyrus kai jau priskirta R60)

                                          1 arba 2 kategorijos „toksiškos reprodukcijai“ medžiagos ir R61 (vystymasis)

                                          Koncentracija ≥ 0,5 % toksiškos reprodukcijai (vystymasis) R61 privaloma

                                          3 kategorijos „toksiškos reprodukcijai“ medžiagos ir R63 (vystymasis)

                                          Koncentracija ≥ 5 % toksiškos reprodukcijai (vystymasis) R63 privaloma (išskyrus kai jau priskirta R61)

                              b)

                              VI A lentelė pakeičiama taip:
                              „VI A   lentelė

                                          Medžiagos klasifikacija

                                          Preparato klasifikacija

                                          1 ir 2 kategorijos

                                          3 kategorija

                                          1 arba 2 kategorijos kancerogeninės medžiagos ir R45 arba R49

                                          Koncentracija ≥ 0,1 % kancerogeninis R45, R49 privalomos atitinkamais atvejais

                                          3 kategorijos kancerogeninės medžiagos ir R40

                                          Koncentracija ≥ 1 % kancerogeninis R40 privaloma (išskyrus kai jau priskirta R45
                                              (2))

                                          1 arba 2 kategorijos mutageninės medžiagos ir R46

                                          Koncentracija ≥ 0,1 % mutageninis R46 privaloma

                                          3 kategorijos mutageninės medžiagos ir R68

                                          Koncentracija ≥ 1 % mutageninis R68 privaloma (išskyrus kai jau priskirta R46)

                                          1 arba 2 kategorijos „toksiškos reprodukcijai“ medžiagos ir R60 (vaisingumas)

                                          Koncentracija ≥ 0,2 % toksiškos reprodukcijai R60 privaloma

                                          3 kategorijos „toksiškos reprodukcijai“ medžiagos ir R62 (vaisingumas)

                                          Koncentracija ≥ 1 % toksiškos reprodukcijai (vaisingumas) R62 privaloma (išskyrus kai jau priskirta R60)

                                          1 arba 2 kategorijos „toksiškos reprodukcijai“ medžiagos ir R61 (vystymasis)

                                          Koncentracija ≥ 0,2 % toksiškos reprodukcijai (vystymasis) R61 privaloma

                                          3 kategorijos „toksiškos reprodukcijai“ medžiagos ir R63 (vystymasis)

                                          Koncentracija ≥ 1 % toksiškos reprodukcijai (vystymasis) R63 privaloma (išskyrus kai jau priskirta R61)

                  2)

                  III priedas iš dalies keičiamas taip:

                              a)

                              A dalies b(1) skirsnio 2 punktas yra išbraukiamas;

                              b)

                              B dalies 1 lentelė pakeičiama taip:
                              „1a   lentelė
                              Ūmus vandens organizmų toksiškumas ir ilgalaikiai nepageidaujami poveikiai

                                          Medžiagos klasifikacija

                                          Preparato klasifikacija

                                          N, R50–53

                                          N, R51–53

                                          R52–53

                                          N, R50–53

                                          žr. 1b lentelę

                                          žr. 1b lentelę

                                          žr. 1b lentelę

                                          N, R51–53

                                          Cn ≥ 25 %

                                          2,5 % ≤ Cn < 25 %

                                          R52–53

                                          Cn ≥ 25 %

                                    Preparatams, kurių sudėtyje yra medžiaga, klasifikuojama N, R50–53, taikomos 1b lentelėje nurodytos koncentracijos ribos ir pagal jas sudaryta klasifikacija.
                              1b   lentelė
                              Ūmus vandens organizmų toksiškumas ir labai toksiškų vandens aplinkai medžiagų ilgalaikiai nepageidaujami poveikiai

                                          LC50 arba EC50 vertė („L(E)C50“) medžiagos klasifikuojamos N, R50–53 (mg/l)

                                          Preparato klasifikacija

                                          N, R50–53

                                          N, R51–53

                                          R52–53

                                          0,1 < L(E)C50 ≤ 1

                                          Cn ≥ 25 %

                                          2,5 % ≤ Cn < 25 %

                                          0,25 % ≤ Cn < 2,5 %

                                          0,01 < L(E)C50 ≤ 0,1

                                          Cn ≥ 2,5 %

                                          0,25 % ≤ Cn < 2,5 %

                                          0,025 % ≤ Cn < 0,25 %

                                          0,001 < L(E)C50 ≤ 0,01

                                          Cn ≥ 0,25 %

                                          0,025 % ≤ Cn < 0,25 %

                                          0,0025 % ≤ Cn < 0,025 %

                                          0,0001 < L(E)C50 ≤ 0,001

                                          Cn ≥ 0,025 %

                                          0,0025 % ≤ Cn < 0,025 %

                                          0,00025 % ≤ Cn < 0,0025 %

                                          0,00001 < L(E)C50 ≤ 0,0001

                                          Cn ≥ 0,0025 %

                                          0,00025 % ≤ Cn < 0,0025 %

                                          0,000025 % ≤ Cn < 0,00025 %

                                          Preparatų, turinčių medžiagų, kurių LC50 arba EC50 vertė yra mažesnė nei 0,00001 mg/l, koncentracijos ribos yra apskaičiuojamos atitinkamai (taikant koeficientą, kurio vertė yra 10).“;

                              c)

                              B dalies 2 lentelė pakeičiama taip:
                              „2   lentelė
                              Ūmus vandens organizmų toksiškumas

                                          LC50 arba EC50 vertė („L(E)C50“) medžiagos klasifikuojamos N, R50 arba N, R50–53 (mg/l)

                                          Preparato klasifikacija N, R50

                                          0,1 < L(E)C50 ≤ 1

                                          Cn ≥ 25 %

                                          0,01 < L(E)C50 ≤ 0,1

                                          Cn ≥ 2,5 %

                                          0,001 < L(E)C50 ≤ 0,01

                                          Cn ≥ 0,25 %

                                          0,0001 < L(E)C50 ≤ 0,001

                                          Cn ≥ 0,025 %

                                          0,00001 < L(E)C50 ≤ 0,0001

                                          Cn ≥ 0,0025 %

                                          Preparatų, turinčių medžiagų, kurių LC50 arba EC50 vertė yra mažesnė nei 0,00001 mg/l, koncentracijos ribos yra apskaičiuojamos atitinkamai (taikant koeficientą, kurio vertė yra 10).“;

                              d)

                              B dalies II punkto 5 lentelė pakeičiama taip:
                              5   lentelė
                              Pavojingos ozono sluoksniui

                                          Medžiagos klasifikacija

                                          Preparato klasifikacija N, R59

                                          „N ir R59

                                          Cn ≥ 0,1 %“;

                  3)

                  V priedas pakeičiamas taip:

                     „V PRIEDAS
                     SPECIALIOSIOS NUOSTATOS DĖL TAM TIKRŲ PREPARATŲ ŽENKLINIMO
                     A.   Preparatams, klasifikuojamiems kaip pavojingi pagal 5, 6 ir 7 straipsnius
                     1.   Plačiajai visuomenei parduodami preparatai

                                 1.1.

                                 Tokių preparatų pakuotės etiketėje be specifinės saugos informacijos turi būti atitinkamos saugos frazės S1, S2, S45 arba S46 pagal Direktyvos 67/548/EEB VI priede nustatytus kriterijus.

                                 1.2.

                                 Jei šie preparatai klasifikuojami kaip labai toksiški (T+), toksiški (T) arba ėsdinantys (C), ir jei ant pačios pakuotės neįmanoma užrašyti tokios informacijos, prie pakuotės su tokiais preparatais turi būti pridedamos tikslios ir lengvai suprantamos naudojimo instrukcijos, prireikus įskaitant tuščios pakuotės naikinimo instrukcijas.

                           2.   Purškiamieji preparatai
                     Tokių preparatų pakuotės etiketėje privaloma nurodyti saugos frazę S23 kartu su saugos frazėmis S38 arba S51, jiems priskirtomis pagal Direktyvos 67/548/EEB VI priede nustatytus kriterijus.
                     3.   Preparatai, turintys medžiagos, kuriai priskiriama frazė R33: pavojinga – kaupiasi organizme
                     Jei preparate yra nors viena medžiaga, kuriai priskiriama frazė R33, preparato pakuotės etiketėje turi būti šios frazės žodinė formuluotė, kaip išdėstyta Direktyvos 67/548/EEB III priede, jei šios preparate esančios medžiagos koncentracija yra lygi arba didesnė kaip 1 %, išskyrus kai Direktyvos 67/548/EEB I priede yra nustatytos kitokios vertės.
                     4.   Preparatai, turintys medžiagos, kuriai priskiriama frazė R64: kenkia žindomam vaikui
                     Jei preparate yra nors viena medžiaga, kuriai priskiriama frazė R64, preparato pakuotės etiketėje turi būti šios frazės žodinė formuluotė, kaip išdėstyta Direktyvos 67/548/EEB III priede, jei šios preparate esančios medžiagos koncentracija yra lygi arba didesnė kaip 1 %, išskyrus kai Direktyvos 67/548/EEB I priede yra nustatytos kitokios vertės.
                     B.   Preparatams, neatsižvelgiant į jų klasifikaciją pagal 5, 6 ir 7 straipsnius
                     1.   Preparatai, turintys švino
                     1.1.   Dažai ir lakai
                     Dažų ir lakų, kuriuose švino kiekis (išreikštas metalo mase), nustatytas pagal ISO standartą 6503/1984, yra didesnis kaip 0,15 % viso preparato masės, pakuotės etiketėje turi būti nurodoma:
                     „Sudėtyje yra švino. Neturi būti naudojamas ant paviršių, kurie gali būti vaikų kramtomi arba čiulpiami“.
                     Jei pakuotės turinys yra mažesnis kaip 125 mililitrai, gali būti formuluojama taip:
                     „Įspėjimas! Sudėtyje yra švino“.
                     2.   Preparatai, turintys cianakrilatų
                     2.1.   Klijai
                     Ant pačios klijų pakuotės, kurių pagrindinė medžiaga cianakrilatai, turi būti toks užrašas:

                                 „Cianakrilatas
                                 Pavojinga
                                 Staigiai suklijuoja odą ir akis
                                 Laikyti vaikams neprieinamoje vietoje“.

                           Atitinkama saugos informacija turi būti pateikiama kartu su pakuote.
                     3.   Preparatai, turintys izocianatų
                     Preparatų, turinčių izocianatų (pvz., monomerų, oligomerų, forpolimerų ir pan. arba jų mišinių), pakuotės etiketėje turi būti toks užrašas:

                                 „Sudėtyje yra izocianatų.
                                 Žiūrėti gamintojo pateiktą informaciją.“.

                           4.   Preparatai, turintys epoksidinių komponentų, kurių vidutinė molekulinė masė ≤ 700
                     Preparatų, turinčių epoksidinių komponentų, kurių vidutinė molekulinė masė ≤ 700, pakuotės etiketėje turi būti toks užrašas:

                                 „Sudėtyje yra epoksidinių komponentų.
                                 Žiūrėti gamintojo pateiktą informaciją.“.

                           5.   Plačiajai visuomenei parduodami preparatai, turintys aktyviojo chloro
                     Preparatų, turinčių daugiau kaip 1 % aktyviojo chloro, pakuotės etiketės turi būti šie konkretūs užrašai:
                     „Įspėjimas! Nenaudoti kartu su kitais produktais. Gali išskirti pavojingas dujas (chlorą).“.
                     6.   Preparatai, turintys kadmio (lydiniai) ir skirti kietajam arba minkštajam litavimui
                     Pirmiau nurodytų preparatų pakuotės etiketėje turi būti toks aiškiai įskaitomomis ir neištrinamomis raidėmis atspausdintas užrašas:

                                 „Įspėjimas! Sudėtyje yra kadmio.
                                 Naudojant susidaro pavojingi garai.
                                 Žiūrėti gamintojo pateiktą informaciją.
                                 Laikytis saugos instrukcijų.“.

                           7.   Preparatai, naudojami aerozolio pavidalu
                     Nepažeidžiant šios direktyvos nuostatų, aerozoliniams preparatams irgi taikomos ženklinimo nuostatos pagal Direktyvos 75/324/EEB su paskutiniais pakeitimais, padarytais Direktyva 94/1/EB, priedo 2.2 ir 2.3 punktus.
                     8.   Preparatai, turintys iki galo neištirtų medžiagų
                     Jei preparate yra bent viena medžiaga, kuri pagal Direktyvos 67/548/EEB 13 straipsnio 3 dalį turi užrašą „Dėmesio. Medžiaga dar iki galo neištirta“, preparato pakuotės etiketėje turi būti užrašas „Įspėjimas – šio preparato sudėtyje yra cheminės medžiagos, kuri nėra visiškai ištirta“, jei šios medžiagos koncentracija yra ≥1 %.
                     9.   Preparatai, kurie neklasifikuojami kaip jautrinantys, bet turintys ne mažiau kaip vieną alergiją sukeliančią medžiagą
                     Preparatų, turinčių bent vieną medžiagą, kuri klasifikuojama kaip jautrinanti, ir kurios koncentracija jame yra lygi arba didesnė kaip 0,1 %, arba jos koncentracija yra lygi arba didesnė už tai medžiagai apibrėžtą Direktyvos 67/548/EEB I priedo specialioje pastaboje, pakuotės etiketėje turi būti toks užrašas:
                     „Sudėtyje yra (jautrinančios medžiagos pavadinimas). Gali sukelti alergiją.“.
                     10.   Skystieji preparatai, turintys halogenintų angliavandenilių
                     Skystųjų preparatų, kuriems pliūpsnio temperatūra nėra nustatyta arba yra didesnė kaip 55 °C, ir kurie turi halogenintą angliavandenilį ir daugiau kaip 5 % degių arba labai degių medžiagų, pakuotės etiketėje turi būti, atitinkamais atvejais, toks užrašas:
                     „Naudojami gali būti labai degūs“ arba „Naudojami gali būti degūs“.
                     11.   Preparatai, turintys medžiagos, kuriai priskiriama frazė R67: garai gali sukelti mieguistumą ir galvos svaigimą
                     Jei preparate yra nors viena medžiaga, kuriai priskiriama frazė R67, preparato pakuotės etiketėje turi būti šios frazės žodinė formuluotė, kaip išdėstyta Direktyvos 67/548/EEB III priede, jei šios preparate esančios medžiagos koncentracija yra lygi arba didesnė kaip 15 %, išskyrus kai:

                                 —

                                 preparatas jau yra klasifikuojamas frazėmis R20, R23, R26, R68/20, R39/23 arba R39/26,

                                 —

                                 arba preparato pakuotės turinys neviršija 125 ml.

                           12.   Cementas ir cemento preparatai
                     Cemento ir jo preparatų, kuriuose tirpus chromas (VI) sudaro daugiau kaip 0,0002 % cemento bendros sausos masės, pakuotės etiketėje turi būti toks užrašas:
                     „Sudėtyje yra chromo (VI). Gali sukelti alergiją.“.
                     Išskyrus, kai preparatas jau klasifikuojamas ir ženklinamas kaip alergenas fraze R43.
                     C.   Preparatams, kurie nėra klasifikuojami pagal 5, 6 ir 7 straipsnius, bet turi ne mažiau kaip vieną pavojingą medžiagą
                     1.   Preparatai, kurie nėra skirti plačiajai visuomenei
                     Preparatų, nurodytų 14 straipsnio 2.1 punkto b papunktyje, pakuotės etiketėje turi būti toks užrašas:
                     „Profesionaliems naudotojams saugos duomenų lapas pateikiamas pareikalavus“.“.

         (1)  Jei preparatas yra priskirtas R49 ir R40, turi būti nurodomos abi R frazės, nes R40 atveju į perdavimo būdus neskirstoma, o R49 atveju nurodomas inhaliacinis būdas.“;

         (2)  Jei preparatas yra priskirtas R49 ir R40, turi būti nurodomos abi R frazės, nes R40 atveju į perdavimo būdus neskirstoma, o R49 atveju nurodomas inhaliacinis būdas.“;